PRIMĂRIA MUNICIPIULUI SATU MARE

BIROUL CONSULTANŢĂ TEHNICĂ ŞI SUPERVIZARE LUCRĂRI

DIRECŢIA ECONOMICĂ

NR.57771/14.10.2022

În temeiul prevederilor art.136 alin. (8) lit. b) din OUG nr. 57/2019 privind Codul Administrativ, cu modificările și completările ulterioare, Biroul Consultanţă Tehnică şi Supervizare Lucrări și Directorul executiv al Direcției Economice formulează următorul:

**RAPORT DE SPECIALITATE**

la proiectul de hotărâre privind modificarea  Anexei 1 la H.C.L. Satu Mare nr.  99/25.04.2019 privind aprobarea Documentației de avizare a Lucrărilor de Intervenții și a indicatorilor tehnico-economici la obiectivul de investiție: **„Modernizarea și extinderea traseului pietonal și velo Centru Vechi din Municipiul Satu Mare”**

Conform HCL 99/25.04.2019 s-au aprobat indicatorii tehnico-economici ai obiectivului de investiție **„Modernizarea și extinderea traseului pietonal și velo Centru Vechi din municipiul Satu Mare”,** în baza documentației tehnico-economice în faza DALInr. 87/2018, întocmită de către S.C.ARHabitat 2015 S.R.L,după cum urmează:

Valoarea totală a investiției: **16.045.689,78 lei** fără T.V.A. din care:

Construcții – Montaj: **12.023.607,58 lei** fără T.V.A.

Durata de realizare a investiției: **24 luni**

Valoarea obiectivului de investiție stabilită în urma procedurii de achiziție publică în baza căreia s-a semnat contractul de execuție lucrări sus menționat a fost de **14.081.150 lei** fără T.V.A, la care se adaugă T.V.A. în sumă de **2.675.418,50** **lei.**

La data semnării contractului prețul contractului se compunea din:

* Valoarea proiectării în faza PT+DE – care include: documentațiile tehnice pentru obținerea avizelor/acordurilor specificate în Certificatul de Urbanism, cu taxele aferente; proiectul pentru autorizarea execuției lucrărilor de construire (PAC) și organizare de șantier (POE), proiect tehnic (PTh+DE+CS) verificat de către verificatori tehnici autorizați, inclusiv antemăsurătorile și listele de cantități mari – a fost de **310.000** **lei** fără T.V.A. la care se adaugă TVA în valoare de **58.900 lei.**
* Valoarea execuției lucrărilor în sumă de **13.704.150 lei** fără T.V.A. la care se adaugă TVA în valoare de **2.043.742,27 lei,** defalcata după cum urmează:
  + **41,289,54 lei** fără TVA, cheltuieli pentru obținerea și amenajarea terenului,
  + **13.503.682,83** fără TVA, cheltuieli pentru investiția de bază
  + **159.167,63 lei** fără TVA, cheltuieli pentru organizarea de șantier.
* Valoarea asistenței tehnice în timpul execuției lucrărilor este de **67.000 lei** fără T.V.A. la care se adaugă T.V.A. în valoare de **12.730** lei.

Având în vedere prevederile avizului cu nr. 1390/A.U./17.02.2022 emis de către Direcția Județeană pentru Cultură Satu Mare, precum și adresele cu numerele de înregistrare 1789/13.10.2021 respectiv 1352/06.08.2020 emise de către aceeași instituție s-au modificat anumite cerințe de proiectare în sensul păstrării fântânilor arteziene existente și reabilitarea acestora, precum și utilizarea materialelor naturale la execuția lucrărilor, respectiv utilizarea pavajului galben tip klinker, s-au impus reproiectarea și modificarea listelor de cantități aferente obiectivului de investiție sus menționat.

În acest sens s-au întocmit de către proiectant:

* un deviz aferent notei de renunțare în valoare de: **1.582.065,16 lei fără TVA** din care C+M **1.431.565,126 lei fără TVA** (1.703.562,55 lei cu TVA) care cuprinde renunțarea la sistemul clasic propus în DALI de demolare a fântânilor existente și construirea a unei singure fântâni în zona parcului din fața Hotelului Dacia, renunțarea la sistemul hidraulic a fântânii noi proiectate și a spațiului tehnic aferent, renunțarea la pardoseala cauciucată propusă în terenul de joacă pentru copii, renunțarea la 940 mp de pavaj propus a fi înlocuit cu pavaj galben tip clinker cu bordurile aferente
* un deviz aferent notei de comandă suplimentară în valoare de **4.696.362,09 lei fără TVA,** din care **C+M 2.702.028,09 lei fără TVA**, care cuprinde reabilitarea fântânii din fața hotelului Dacia și înlocuirea instalației hidraulice și a spațiului tehnic aferent, demolarea și reconstruirea fântânii mici și executarea unei instalații hidraulice noi cu spațiul tehnic aferent, înlocuirea pavajului propus cu pavaj galben tip klinker, respectiv utilizarea materialelor naturale la execuția obiectivului de investiție.

Conform devizului general întocmit de către proiectant în urma modificărilor impuse de către Direcția Județeană pentru cultură, valoarea execuției lucrărilor devine: **16.818.446,94 lei fără TVA,** defalcată după cum urmează:

* **43.852,96** lei fără TVA, cheltuieli pentru obținerea și amenajarea terenului,
* **16.615.426,35** lei fără TVA, pentru investiția de bază
* **159.167,63 lei** fără TVA, cheltuieli pentru organizarea de șantier

Având în vedere cele mai sus menționate precum și devizul general întocmit de către proiectant atașat prezentului referat, indicatorii tehnico economici se modifică după cum urmează:

**Valoarea totală a investiției: 19.223.823,51 lei fără T.V.A. , din care:**

**Construcții – Montaj: 13.540.775,25 lei fără T.V.A.**

**Durata de realizare a investiției: 24 luni**

Având în vedere cele mai sus menționate înaintăm Consiliului Local al Municipiului Satu Mare proiectul de hotărâre privind modificarea  ANEXEI 1 LA HCL NR 99/25.04.2019 privind aprobarea Documentației de avizare a Lucrărilor de Intervenții și a indicatorilor tehnico-economici la obiectivul de investiție: **„Modernizarea și extinderea traseului pietonal și velo Centru Vechi din municipiul Satu Mare”,** cu propunerea de aprobare.

Director executiv Șef birou C.T.S.L.

Ec. Ursu Lucia ing. Criste Florin